Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 2002/883/ΕΚ του Συμβουλίου για τη χορήγηση συμπληρωματικής μακροοικονομικής συνδρομής στη Βοσνία-Ερζεγοβίνη

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. γενικεσ παρατηρησεισ

Στις 5 Νοεμβρίου 2002, το Συμβούλιο της Ευρωπαϊκής Ένωσης αποφάσισε να χορηγήσει στη Βοσνία-Ερζεγοβίνη μακροοικονομική χρηματοδοτική συνδρομή ανώτατου ποσού 60 εκατ. ευρώ, η οποία περιλαμβάνει ένα δάνειο ύψους 20 εκατ. ευρώ και μια μη επιστρεπτέα συνιστώσα ανώτατου ποσού 40 εκατ. ευρώ (απόφαση [1] 2002/883/ΕΚ).

[1] ΕΕ L 308 της 9.11.2002, σ. 28.

Στόχος της συνδρομής ήταν η στήριξη του ισοζυγίου πληρωμών και η ελάφρυνση των εξωτερικών περιορισμών της χώρας, καθώς και η υποστήριξη των προσπαθειών της για μεταρρυθμίσεις και για τη διαμόρφωση κοινών θεσμών και πολιτικών για την υλοποίηση της ειρηνευτικής συμφωνίας του Ντέιτον. Η χορήγηση της συνδρομής εξαρτήθηκε από την επίτευξη ικανοποιητικών επιδόσεων στην εφαρμογή του προγράμματος οικονομικής προσαρμογής και μεταρρυθμίσεων στο πλαίσιο της συμφωνίας stand-by με το ΔΝΤ που υπογράφηκε το Φεβρουάριο του 2004. Το ΔΝΤ και οι αρχές της Βοσνίας-Ερζεγοβίνης έχουν ήδη αρχίσει διαπραγματεύσεις για μια νέα συμφωνία.

Μετά την υπογραφή, στις 27 Δεκεμβρίου 2002, του μνημονίου συμφωνίας που καθορίζει τους όρους για την εκταμίευση της δεύτερης δόσης, η πρώτη δόση της συνδρομής (υπό μορφή μη επιστρεπτέας ενίσχυσης 15 εκατ. ευρώ) αποδεσμεύτηκε το Φεβρουάριο του 2003. Τον Ιούλιο του 2003 υπογράφτηκε συμπληρωματικό μνημόνιο συμφωνίας με τις αρχές της Βοσνίας-Ερζεγοβίνης, το οποίο καθόρισε το ποσό της δεύτερης δόσης (20 εκατ. ευρώ, αποτελούμενο από μια μη επιστρεπτέα συνιστώσα 10 εκατ. ευρώ και ένα δάνειο 10 εκατ. ευρώ), καθώς και μια σειρά όρων οικονομικής πολιτικής που πρέπει να εκπληρωθούν πριν από την αποδέσμευση της τρίτης δόσης. Η τελευταία αυτή δόση ύψους 25 εκατ. ευρώ κατ'ανώτατο όριο θα περιλαμβάνει ένα δάνειο (ανώτατου ποσού 10 εκατ. ευρώ) και μια μη επιστρεπτέα συνιστώσα (ανώτατου ποσού 15 εκατ. ευρώ).

Λαμβανομένων υπόψη (α) των καθυστερήσεων με τις οποίες οι αρχές της Βοσνίας-Ερζεγοβίνης εφάρμοσαν τις αναγκαίες μεταρρυθμίσεις, (β) των καθυστερήσεων στην κύρωση (για την οποία χρειάστηκαν περισσότερο από τέσσερις μήνες) της συμφωνίας δανείου από το Κοινοβούλιο της Βοσνίας-Ερζεγοβίνης και (γ) της ανάγκης να τροποποιηθεί το συμπληρωματικό μνημόνιο συμφωνίας προκειμένου να προσαρμοστεί στις απαιτήσεις του νέου δημοσιονομικού κανονισμού της ΕΚ, οι όροι για τη δεύτερη δόση εκπληρώθηκαν μόνο στο τέλος του 2003 και το ποσό της δόσης αυτής εκταμιεύθηκε στα τέλη του Δεκεμβρίου 2003 (μη επιστρεπτέα συνιστώσα) και τον Ιανουάριο του 2004 (δάνειο). Επίσης, νέες καθυστερήσεις στην εφαρμογή του προγράμματος μεταρρυθμίσεων της κυβέρνησης δεν επέτρεψαν ακόμα την εκταμίευση της τρίτης δόσης.

2. προσφατες εξελιξεις και προοπτικεσ

Μετά τους υψηλούς ρυθμούς αύξησης του πραγματικού ΑΕΠ στην περίοδο της ανοικοδόμησης της χώρας (οι οποίοι από το 1996 έως το 1999 υπερέβησαν σε μέσο όρο το 30%), ο ετήσιος ρυθμός οικονομικής ανάπτυξης επιβραδύνθηκε στο 5,5% το 2002 και ακόμα περισσότερο το 2003 στο 3,5%. Οι πρόσφατες τάσεις είναι ωστόσο ευνοϊκότερες. Τα προκαταρκτικά στοιχεία δείχνουν ότι η βιομηχανική παραγωγή αυξήθηκε κατά 20% στους πρώτος πέντε μήνες του 2004. Αναμένεται ότι ο ρυθμός οικονομικής ανάπτυξης θα επιταχυνθεί εκ νέου και θα φθάσει το 5% περίπου το 2004. Ο πληθωρισμός τέθηκε υπό έλεγχο χάρη στην επιτυχή εφαρμογή καθεστώτος νομισματικής επιτροπής και αναμένεται να διατηρηθεί πλησίον του 1% το 2004. Η δημοσιονομική εξυγίανση σημείωσε σημαντική πρόοδο τα τελευταία δύο έτη. Το ενοποιημένο δημοσιονομικό έλλειμμα μειώθηκε, συνυπολογιζομένων των επιχορηγήσεων, από 2,2% το 2002 και το 2003 σε σχεδόν μηδενικά επίπεδα (-0,1% του ΑΕΠ) το 2004 (προϋπολογισθέν έλλειμμα).

Οι εξωτερικές ανισορροπίες εξακολουθούν να ασκούν πιέσεις στην οικονομία και αναμένεται ότι το έλλειμμα του ισοζυγίου τρεχουσών συναλλαγών θα σημειώσει ελαφρά αύξηση στο 19% του ΑΕΠ το 2004, λόγω της υψηλής ζήτησης για εισαγωγές, έναντι 18% περίπου του ΑΕΠ το 2003. Οι άμεσες ξένες επενδύσεις, οι οποίες ανέκαμψαν τα τελευταία χρόνια, αν και από πολύ χαμηλά επίπεδα, προβλέπεται να αυξηθούν από ένα ποσό που εκτιμάται στα 320 εκατ. δολάρια ΗΠΑ το 2003 σε περίπου 420 εκατ. δολάρια το 2004. Παρά τις αβεβαιότητες που σχετίζονται με τις εισροές κεφαλαίων, το ΔΝΤ δεν προβλέπει για το 2004 νέες ανάγκες εξωτερικής χρηματοδότησης πέραν εκείνων που αναμενόταν να καλύψει η ΕΚ με την αποδέσμευση της τρίτης δόσης της μακροοικονομικής χρηματοδοτικής συνδρομής. Με βάση τις παραδοχές που έλαβε υπόψη το ΔΝΤ κατά την τελική εξέταση της συμφωνίας stand-by το Φεβρουάριο του 2004, η τρίτη δόση θα εκταμιευθεί το 2004 και θα καλύψει ουσιαστικά τις μακροοικονομικές χρηματοδοτικές ανάγκες για το 2004 (εάν συνυπολογιστούν οι συνεισφορές του ΔΝΤ και της Παγκόσμιας Τράπεζας).

Η διαδικασία διαρθρωτικών μεταρρυθμίσεων συνεχίστηκε, με τη μεγαλύτερη πρόοδο να παρατηρείται στη διαχείριση των δημόσιων οικονομικών και στο χρηματοπιστωτικό τομέα. Οι ιδιωτικοποιήσεις επιταχύνθηκαν στα τέλη του 2003 και στις αρχές του 2004 και μια σειρά διαδικασιών υποβολής προσφορών για μεγάλες επιχειρήσεις ολοκληρώθηκαν επιτυχώς στο πρώτο εξάμηνο του 2004. Το Νοέμβριο του 2003, η Επιτροπή ολοκλήρωσε τη μελέτη σκοπιμότητας σχετικά με τις διαπραγματεύσεις για μια συμφωνία σταθεροποίησης και σύνδεσης. Προτού προτείνει στο Συμβούλιο τη διεξαγωγή των διαπραγματεύσεων, η Βοσνία-Ερζεγοβίνη πρέπει να επιτύχει σημαντική πρόοδο το 2004 σε 16 τομείς προτεραιότητας, περιλαμβανομένων των οικονομικών μεταρρυθμίσεων, των δημόσιων οικονομικών, των έμμεσων φόρων και των στατιστικών δεδομένων.

Η Βοσνία-Ερζεγοβίνη ολοκλήρωσε επιτυχώς το Φεβρουάριο του 2004 την εφαρμογή της συμφωνίας stand-by με το ΔΝΤ, η οποία εγκρίθηκε τον Αύγουστο του 2002. Οι αρχές της Βοσνίας-Ερζεγοβίνης είναι αποφασισμένες να συνεχίσουν τη διαδικασία οικονομικής σταθεροποίησης και μεταρρυθμίσεων και προτίθενται να συνάψουν νέα συμφωνία με το ΔΝΤ για ένα νέο πρόγραμμα, το οποίο αναμένεται να τεθεί σε εφαρμογή στο τέταρτο τρίμηνο του 2004. Τον Ιούνιο του 2004, μια αποστολή του ΔΝΤ μετέβη στη Βοσνία-Ερζεγοβίνη ενόψει των συζητήσεων για νέα συμφωνία με το ΔΝΤ η οποία αναμένεται, όπως και η προηγούμενη, να λάβει τη μορφή δεκαπεντάμηνης συμφωνίας stand-by.

Όσον αφορά την υλοποίηση της μακροοικονομικής χρηματοδοτικής συνδρομής της ΕΚ, μια αποστολή της Επιτροπής εξέτασε τον Ιούνιο του 2004 την πρόοδο που επιτεύχθηκε στην εκπλήρωση των όρων για την εκταμίευση της τρίτης και τελευταίας δόσης και διαπίστωσε ότι η πρόοδος στο πρώτο εξάμηνο του 2004 ήταν σημαντική. Ωστόσο, για μια σειρά όρων απαιτούνται περαιτέρω προσπάθειες. Σε συνάρτηση με τα αποτελέσματα που θα επιτευχθούν στους τομείς αυτούς, η τρίτη δόση θα μπορούσε να εκταμιευθεί το Δεκέμβριο 2004 ή στις αρχές 2005.

3. άλλες παρατηρησεις σχετικα με τη χορήγηση της μακροοικονομικησ χρηματοδοτικησ συνδρομησ

Όσον αφορά τις συστάσεις που διατυπώνονται στην απαλλαγή για την εκτέλεση του προϋπολογισμού για το 2001 και στην ειδική έκθεση του Ελεγκτικού Συνεδρίου αριθ. 1/2002 σχετικά με τη μακροοικονομική χρηματοδοτική συνδρομή στις τρίτες χώρες, οι υπηρεσίες της Επιτροπής θα λάβουν δεόντως υπόψη τα πέντε κριτήρια του Genval (εξαιρετικός χαρακτήρας, πολιτικές προϋποθέσεις, συμπληρωματικότητα, όροι οικονομικής πολιτικής και δημοσιονομική πειθαρχία).

Όσον αφορά τους άλλους όρους δημοσιονομικής και χρηματοοικονομικής διαχείρισης, οι υπηρεσίες της Επιτροπής λαμβάνουν μέτρα για την τήρηση των απαιτήσεων του νέου δημοσιονομικού κανονισμού. Έτσι, η προτεινόμενη συνδρομή αποτέλεσε αντικείμενο εκ των προτέρων αξιολόγησης (η οποία επισυνάπτεται στην παρούσα απόφαση) και στις αρχές Δεκεμβρίου 2003 συμφωνήθηκε η τροποποίηση του συμπληρωματικού μνημονίου κατά τρόπο ώστε να συμπεριληφθεί σε αυτό μια σειρά διατάξεων για τη διενέργεια ελέγχων, την πρόληψη της απάτης, το λογιστικό έλεγχο και την ανάκτηση των κεφαλαίων σε περίπτωση απάτης ή διαφθοράς. Ειδικότερα, πριν από την υλοποίηση του απομένοντος τμήματος της συνδρομής, οι υπηρεσίες της Επιτροπής θα ελέγξουν την αξιοπιστία των χρηματοπιστωτικών συστημάτων, τις διοικητικές διαδικασίες και τους μηχανισμούς εσωτερικού και εξωτερικού ελέγχου της Βοσνίας-Ερζεγοβίνης που σχετίζονται με αυτό το είδος συνδρομής. Για το σκοπό αυτό ανατέθηκε σε εξωτερικούς συμβούλους η πραγματοποίηση επιχειρησιακής αξιολόγησης. Τα πορίσματά τους αναμένονται για το Σεπτέμβριο του 2004 και θα μπορούσαν να οδηγήσουν στην ανάληψη προκαταρκτικών μέτρων πριν από την αποδέσμευση των υπόλοιπων ποσών.

4. προταση αποφασησ για την τροποποιηση της νομικης βασης με την παραταση την προθεσμιασ ληξησ

Η Βοσνία-Ερζεγοβίνη εξακολουθεί να έχει ανάγκη εξωτερικής χρηματοδοτικής συνδρομής από την Κοινότητα και από άλλους διμερείς και πολυμερείς χορηγούς για τη στήριξη του προσπαθειών σταθεροποίησης και μεταρρυθμίσεων της χώρας. Η απόφαση του Συμβουλίου (2002/883/ΕΚ της 5ης Νοεμβρίου 2002) βασίστηκε στην προσδοκία ότι το πρόγραμμα οικονομικής σταθεροποίησης και μεταρρυθμίσεων των αρχών της Βοσνίας-Ερζεγοβίνης, όπως συμφωνήθηκε στο πλαίσιο της συμφωνίας stand-by με το ΔΝΤ, θα εφαρμοστεί το 2002 και το 2003 και θα διαρκέσει 15 μήνες, από τον Αύγουστο του 2002 έως το Νοέμβριο 2003. Το ΔΝΤ συμφώνησε να την παρατείνει έως το Φεβρουάριο του 2004, ημερομηνία της τελευταίας εξέτασης. Στο πλαίσιο της τελευταίας αυτής εξέτασης, το ΔΝΤ προέβλεψε την αποδέσμευση της τρίτης και τελευταίας δόσης της συνδρομής της ΕΚ για τη χρηματοδότηση των αναγκών χρηματοδότησης του ισοζυγίου πληρωμών για το 2004.

Το άρθρο 6 της απόφασης του Συμβουλίου της 5ης Νοεμβρίου 2002 ορίζει ότι η απόφαση αυτή ισχύει για δύο έτη από την ημερομηνία δημοσίευσής της στην Επίσημη Εφημερίδα. Η απόφαση δημοσιεύθηκε στις 9 Νοεμβρίου 2002 και συνεπώς η ισχύς της λήγει στις 9 Νοεμβρίου 2004.

Υπό τις συνθήκες αυτές, φαίνεται πλέον αναγκαίο να τροποποιηθεί η απόφαση 2002/833/ΕΚ του Συμβουλίου κατά τρόπο ώστε να καταστεί δυνατή η συνέχιση της υλοποίησης της συνδρομής και η αποδέσμευση της τρίτης και τελευταίας δόσης ύψους 25 εκατ. ευρώ έως τα τέλη του 2004 ή, ενδεχομένως, το πρώτο τρίμηνο του 2005. Σύμφωνα με τους δημοσιονομικούς κανόνες, η νέα απόφαση του Συμβουλίου θα ορίσει την 30ή Ιουνίου 2005 ως νέα ημερομηνία λήξης ισχύος της απόφασης.

2004/0207 (CNS)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 2002/883/ΕΚ του Συμβουλίου για τη χορήγηση συμπληρωματικής μακροοικονομικής συνδρομής στη Βοσνία-Ερζεγοβίνη

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

τη συνθήκη για την ίδρυση της Ευρωπαϊκής Κοινότητας και ιδίως το άρθρο 308,

την πρόταση της Επιτροπής [2],

[2] ΕΕ C [...], [...], σ. [...].

τη γνώμη του Ευρωπαϊκού Κοινοβουλίου [3],

[3] ΕΕ C [...], [...], σ. [...].

Εκτιμώντας ότι:

(1) Η απόφαση 2002/883/ΕΚ του Συμβουλίου της 5ης Νοεμβρίου για τη χορήγηση συμπληρωματικής μακροοικονομικής χρηματοδοτικής συνδρομής στη Βοσνία-Ερζεγοβίνη [4] περιλαμβάνει ένα δάνειο ανώτατου ποσού 20 εκατ. ευρώ και μια μη επιστρεπτέα συνιστώσα ανώτατου ποσού 40 εκατ. ευρώ.

[4] ΕΕ L 308 της 9.11.2002, σ. 28.

(2) Λόγω των καθυστερήσεων στην εφαρμογή των αναγκαίων μεταρρυθμίσεων που συμφωνήθηκαν μεταξύ της Ευρωπαϊκής Επιτροπής και της Βοσνίας-Ερζεγοβίνης, μόνον η πρώτη (15 εκατ. ευρώ) και η δεύτερη δόση (20 εκατ. ευρώ) έχουν εκταμιευθεί. Η τρίτη και τελευταία δόση ανώτατου ποσού 25 εκατ. ευρώ εκκρεμεί.

(3) Η Βοσνία-Ερζεγοβίνη είναι αποφασισμένη να συνεχίσει τις προσπάθειες οικονομικής σταθεροποίησης και μεταρρυθμίσεων. Μετά την επιτυχή ολοκλήρωση της προηγούμενης συμφωνίας stand-by με το ΔΝΤ το Φεβρουάριο του 2004, έχουν αρχίσει διαπραγματεύσεις για ένα νέο πρόγραμμα με την υποστήριξη του ΔΝΤ.

(4) Η χώρα εξακολουθεί να έχει ανάγκη εξωτερικής χρηματοδοτικής στήριξης, επιπλέον εκείνης που μπορούν να της παράσχουν οι διεθνείς χρηματοδοτικοί οργανισμοί.

(5) Η απόφαση 2002/883/ΕΚ του Συμβουλίου πρέπει να τροποποιηθεί κατά τρόπο ώστε να καταστεί δυνατή η ανάληψη των ποσών της συνδρομής μετά την 9η Νοεμβρίου 2004.

(6) Για την έκδοση της παρούσας απόφασης, η συνθήκη δεν προβλέπει εξουσίες άλλες από εκείνες του άρθρου 308.

(7) Αφού ζήτησε τη γνώμη της Οικονομικής και Δημοσιονομικής Επιτροπής,

ΑΠΟΦΑΣΙΖΕΙ:

Άρθρο μόνο

Στο άρθρο 6 της απόφασης 2002/883/ΕΚ, το δεύτερο εδάφιο αντικαθίσταται από το ακόλουθο κείμενο:

«Εφαρμόζεται έως τις 30 Ιουνίου 2005.»

Βρυξέλλες, [...]

Για το Συμβούλιο

Ο Πρόεδρος

FINANCIAL STATEMENT

1. Title of Operation

Macro-financial assistance to Bosnia and Herzegovina.

2. Budget heading involved

a) Grant component of the assistance (in EUR)

Budget line: 01 03 02 02

>ΘΕΣΗ ΠIΝΑΚΑ>

(1) EUR 75 million committed in December 2002

(2) EUR 15 million committed in July 2003

b) Loan component of the assistance

01 04 01 07 - "EC guarantee for the borrowing programmes contracted by the Community to provide assistance to the countries of the Western Balkans"

3. Legal basis

Article 308 of the Treaty

4. Description and justification of the action

a) Description of the action

Modification of the expiry date of Council Decision 2002/883/EC, providing further macro-financial assistance to Bosnia and Herzegovina, with a view to supporting the government's reform efforts and ensuring a sustainable balance-of-payments situation.

b) Justification of the action

The sustainability of the beneficiary country's economic stabilisation and reform achievements heavily depends on external financial assistance from official sources at concessional terms.

5. Classification of the expenditure

a) Grant component: non-compulsory, differentiated.

b) Loan component: compulsory

6. Nature of the expenditure

a) Straight grant (100% subsidy).

b) Potential activation of budget guarantee for the Community borrowing aimed to fund the loan.

7. Financial impact

a) Method of calculation

The evaluation of the amount of the assistance deemed necessary is based on the present estimates of the beneficiary country's residual external financing needs.

For the loan component of the assistance, it is expected that the budget guarantee will not be called. The Guarantee Fund for external actions has been provisioned in 2002 according to the Fund Regulation, for an amount corresponding to 9% of the amount of the guaranteed loan. As a result, a transfer of appropriations (n° 54/2002) of EUR 1.8 million from the Reserve (budget line 01 04 01 13) to the Guarantee Fund (budget line 01 04 01 14) was authorized by the Budgetary Authority in 2002 after adoption of the Council Decision 2002/883/EC.

b) Effect of the action on intervention credits

For the grant element, the credits under budget line 01 03 02 02 will be used subject to compliance with a number of policy conditions to be agreed with the authorities of Bosnia and Herzegovina.

The budget entry reflecting the budget guarantee for the loan component of the assistance will be activated only in the case of an effective call on the guarantee.

c) Financing of intervention

(i) Grant

The following updated schedule of appropriations to be financed within the limits of Category 4 of the present Financial Perspective is proposed (in EUR):

// 2004

Commitment appropriations // 0(1)

Payment appropriations // 15 000 000

1) EUR 15 million already committed in July 2003

(ii) Eventual call on the budget guarantee

Recourse to the Guarantee Fund established by Council Regulation

(EC, EURATOM) No. 2728/94 of 31 October 1994, most recently amended by Regulation No. 1149/1999 of 25 May 1999. According to the Fund Regulation, the provisioning did already take place upfront in 2002 following the adoption of the Council Decision on 5 November 2002 via a transfer of EUR 1.8 million from the Reserve to the Fund.

In case the Guarantee Fund did not contain sufficient resources, additional payments would be called up from the budget by transfer:

- of any margin remaining in the Reserve for guarantees, according to the provisions of Article 18 of Council Regulation (EC) No 2040/2000 of 26 September 2000 on budgetary discipline;

- of any overdue payments to the budget for which the budget guarantee had been activated, provided that these payments have not been recorded as revenues;

- of any margin available under the ceiling of category 4 of the financial perspectives or redeployment therein. In this case, the budget line 01 04 01 07 "European Community Guarantee for the borrowing programmes contracted by the Community to provide financial assistance to the countries of the Western Balkans" would be activated.

In order to fulfil its obligations, the Commission can provisionally ensure the debt service with funds from its treasury. In that case, Article 12 (3) of the Council Regulation (EC, EURATOM) No 1150/2000 of 22 May 2000 will apply.

8. Fraud prevention measures

Before the implementation of this assistance, the Commission services, with the support of duly mandated experts, will check the reliability of financial circuits and administrative procedures of the Central Bank and the Ministries of Finance (at State and Entity level) of Bosnia and Herzegovina. To this end an Operational Assessment has been commissioned, in the context of the ongoing process of assessment of these circuits and procedures in all third countries benefiting from macro-financial assistance, in order to fulfil requirements implied by the Financial Regulation applicable to the General Budget of the European Communities. Its results were expected by September 2004. This will cover areas like management structure and organisation, reporting tools, management and control of funds, IT process and security, internal and external audit capacity, as well as the independence of the central bank. Subject to the operational assessment's findings, prior actions could be required before the release of the outstanding funds.

This review, the purpose of which will be announced and clearly explained to the authorities concerned, will also take into consideration available conclusions of IMF Safeguard Assessments and of other relevant reports by the IMF and the World Bank.

Moreover, fraud prevention measures have been agreed following a December 2003 amendment to the SMoU, consisting in a set of provisions on inspection, fraud prevention, audits, and recovery of funds in case of fraud or corruption.

Finally, the assistance will be liable to verification, control and auditing procedures under the responsibility of the Commission, including the European Antifraud Office (OLAF), and the European Court of Auditors.

9. Elements of cost-effectiveness analysis

a) Grounds for the operation and specific objectives

By supporting the country's macro-economic reform efforts and complementing financing by the International Community provided to this country in the context of the IMF-supported programme, this assistance would underpin its transition towards a market economy.

b) Monitoring and evaluation

This assistance is of macro-economic nature and its monitoring and evaluation is undertaken in the framework of the IMF-supported stabilisation and reform programme that the beneficiary country is implementing. In particular, the monitoring of the action by the Commission services takes place on the basis of a genuine system of macro-economic and structural policy indicators agreed with the authorities of the beneficiary country. In this process, the Commission services may also monitor key areas identified in the above-mentioned operational assessment. Finally, they will remain in close contact with the IMF and World Bank services to benefit from their assessment of the recipient country's stabilisation and reform.

An annual report to the European Parliament and to the Council has been foreseen in Council decision 2002/883/EC, and includes an evaluation of the implementation of this operation.

Furthermore, an independent ex-post evaluation of the assistance is foreseen to be carried out by the Commission or duly authorised representatives one to two years after the assistance has been implemented and the authorities of the country are committed to supply all necessary information.

10. Administrative expenditure

This action is exceptional by nature and will not involve an increase in the number of Commission staff.

δελτιο εκ των προτερων αξιολογησησ

μακροοικονομικη χρηματοδοτικη συνδρομη στη βοσνια-ερζεγοβινη

1. αναλυση του προβληματοσ και εκτιμηση των αναγκων

Εκτιμάται ότι στη Βοσνία-Ερζεγοβίνη το πραγματικό ΑΕΠ αυξήθηκε με ρυθμό 3,5% το 2003, έναντι 5,5% το προηγούμενο έτος και μέσο ρυθμό 20% στην περίοδο 1996-1999. Αναμένεται ότι το 2004 θα αυξηθεί κατά περίπου 5%, χάρη στην αύξηση των άμεσων ξένων επενδύσεων και των εξαγωγών. Το ενοποιημένο δημοσιονομικό έλλειμμα, εκτός συνδρομών, ανήλθε στο 3% του ΑΕΠ το 2003 (εμφανίζοντας μάλιστα μικρό πλεόνασμα 0,4% εάν συνυπολογιστούν οι συνδρομές). Εκτιμάται ότι το 2003 το έλλειμμα του ισοζυγίου τρεχουσών συναλλαγών ανήλθε σε περίπου 18% του ΑΕΠ, επίπεδο συγκρίσιμο με εκείνο του 2002.

1.1. Οικονομικές προοπτικές

Ωστόσο, οι πρόσφατες τάσεις είναι ευνοϊκότερες. Τα προκαταρκτικά στοιχεία υποδηλώνουν ότι η βιομηχανική παραγωγή αυξήθηκε κατά 20% στους πέντε πρώτους μήνες του 2004. Αναμένεται ότι ο ρυθμός οικονομικής ανάπτυξης θα υπερβεί το 5% το 2004. Το έλλειμμα του προϋπολογισμού για το 2004 είχε αρχικά προγραμματιστεί στο -0,1% του ΑΕΠ. Η επίτευξη του στόχου αυτού είναι πλέον δυσχερής, λαμβανομένου υπόψη των χαμηλών δημόσιων εσόδων στο πρώτο εξάμηνο του 2004 λόγω της απότομης μείωσης των τελωνειακών δασμών μετά την έναρξη ισχύος των συμφωνιών ελεύθερων συναλλαγών με τις γειτονικές χώρες.

Προβλέπεται ότι οι εξωτερικές ανισορροπίες θα εξακολουθήσουν να ασκούν πιέσεις στην οικονομία. Αναμένεται ιδίως ότι το έλλειμμα του ισοζυγίου τρεχουσών συναλλαγών θα ανέλθει στο 19% του ΑΕΠ περίπου το 2004, υπερβαίνοντας έτσι ελαφρά το έλλειμμα του 2003 (18% του ΑΕΠ), λόγω του υψηλού επιπέδου των εισαγωγών και παρά την επιτάχυνση των εξαγωγών στους πέντε πρώτους μήνες του έτους. Οι άμεσες ξένες επενδύσεις ανέκαμψαν τα τελευταία χρόνια, αν και από πολύ χαμηλά επίπεδα. Το ΔΝΤ αναμένει αύξηση των ΑΞΕ από ένα εκτιμώμενο επίπεδο 320 εκατ. δολάρια ΗΠΑ το 2003 σε περίπου 420 εκατ. δολάρια το 2004. Δεν θα επαρκέσουν όμως για να χρηματοδοτήσουν το έλλειμμα του ισοζυγίου τρεχουσών συναλλαγών και η χώρα εξακολουθεί να στηρίζεται στις συνδρομές των διεθνών χορηγών, περιλαμβανομένης της μακροοικονομικής χρηματοδοτικής συνδρομής της ΕΚ, για τη χρηματοδότηση των εξωτερικών ελλειμμάτων της.

1.2. Διαρθρωτικές μεταρρυθμίσεις στο πλαίσιο της συμφωνίας stand-by με το ΔΝΤ και των συστάσεων της μελέτης σκοπιμότητας της ΕΚ

Η προηγούμενη συμφωνία stand-by με το ΔΝΤ, η οποία τέθηκε σε εφαρμογή τον Αύγουστο του 2002, προέβλεπε μια σειρά σημαντικών βημάτων για την προώθηση του ιδιωτικού τομέα: είσοδος στην αγορά και απλουστευμένη διαδικασία εξόδου, με τη συμπληρωματική στήριξη της πιστωτικής διευκόλυνσης της Παγκόσμιας Τράπεζας για τη βελτίωση του περιβάλλοντος των επιχειρήσεων. ιδιωτικοποίηση μεγάλων στρατηγικών επιχειρήσεων των οποίων έχει αναγγελθεί η πώληση. ιδιωτικοποίηση και/ή αναδιάρθρωση των απομενουσών κρατικών επιχειρήσεων. και μέτρα για την ελευθέρωση του εμπορίου. Οι μεταρρυθμίσεις σημείωσαν ικανοποιητική πρόοδο σε όλους αυτούς τους τομείς και το πρόγραμμα ολοκληρώθηκε επιτυχώς το Φεβρουάριο του 2004. Στην αξιολόγηση της κατάστασης της Βοσνίας-Ερζεγοβίνης που πραγματοποίησε το Φεβρουάριο του 2004 σύμφωνα με το άρθρο IV του καταστατικού του, το ΔΝΤ εντόπισε μια σειρά προκλήσεων που αναμένεται να αποτελέσουν σημαντικά στοιχεία της επόμενης συμφωνίας stand-by: επιτάχυνση της αναδιάρθρωσης των επιχειρήσεων, ιδίως με τη βελτίωση της διακυβέρνησης των κρατικών επιχειρήσεων, συνέχιση των ιδιωτικοποιήσεων και δημιουργία περιβάλλοντος πιο φιλικού για τις επιχειρήσεις. αντιμετώπιση των προβλημάτων δυσκαμψίας στην αγορά εργασίας. και εκτεταμένες βελτιώσεις στη διάρθρωση του προϋπολογισμού, περιλαμβανομένου του αναπροσανατολισμού των δαπανών προς τις επενδύσεις και προς άλλες παρεμφερείς δραστηριότητες, προετοιμασία της εισαγωγής του ΦΠΑ και βελτίωση του δημοσιονομικού συντονισμού.

Επιπλέον, η μελέτη σκοπιμότητας που εκπόνησε το 2003, η Επιτροπή εντόπισε μια σειρά προτεραιοτήτων στις οποίες πρέπει να επικεντρώσουν τις προσπάθειές τους οι αρχές της χώρας προτού αρχίσουν οι διαπραγματεύσεις για μια συμφωνία σταθεροποίησης και σύνδεσης. Παρόλο που ορισμένες από αυτές τις προτεραιότητες αποσκοπούν στην αντιμετώπιση πολιτικών θεμάτων, πολλές άλλες συνεπάγονται την επίτευξη σημαντικής προόδου στις διαρθρωτικές μεταρρυθμίσεις: πιο αποτελεσματική δημόσια διοίκηση. φορολογική και τελωνειακή μεταρρύθμιση. δημοσιονομικές ρυθμίσεις και πρακτικές. αξιόπιστες στατιστικές. συνεπής εμπορική πολιτική. ενοποίηση της αγοράς ενέργειας και ανάπτυξη του οικονομικού χώρου της Βοσνίας-Ερζεγοβίνης. Στο πλαίσιο της ευρωπαϊκής εταιρικής σχέσης για τη Βοσνία-Ερζεγοβίνη που υπογράφηκε στις 14 Ιουνίου 2003, το Συμβούλιο εντόπισε σημαντικές βραχυπρόθεσμες και μεσοπρόθεσμες προτεραιότητες για τη Βοσνία-Ερζεγοβίνη, με βάση την ανάλυση της μελέτης σκοπιμότητας και οι οποίες, όσον αφορά την οικονομική πολιτική, είναι πολύ παρεμφερείς με τις προτεραιότητες του ΔΝΤ.

2. στοχοι και συναφεις δεικτες της μακροοικονομικης χρηματοδοτικης συνδρομης (μχς)

2.1. Στόχοι

Η ΜΧΣ θα στηρίξει τις προσπάθειες μακροοικονομικών μεταρρυθμίσεων της χώρας και θα συμπληρώσει τη χρηματοδότηση που θα της παράσχει η διεθνής κοινότητα στο πλαίσιο των προγραμμάτων που υποστηρίζονται από το ΔΝΤ (η εφαρμογή της τελευταίας συμφωνίας stand-by ολοκληρώθηκε επιτυχώς το Φεβρουάριο του 2004 και η επόμενη συμφωνία αναμένεται να υπογραφεί στο τρίτο τρίμηνο του 2004). Με τον τρόπο αυτό, η ΜΧΣ θα στηρίξει τη μετάβαση της Βοσνίας-Ερζεγοβίνης προς μια οικονομία της αγοράς. Στο πλαίσιο αυτό, και λαμβανομένων υπόψη των προκλήσεων και των αναγκών που εντοπίζονται ανωτέρω, η προτεινόμενη ΜΧΣ έχει ως στόχο:

* να συμβάλει στην κάλυψη των απομενουσών χρηματοδοτικών αναγκών.

* να διευκολύνει και να ενθαρρύνει τις προσπάθειες των αρχών της Βοσνίας-Ερζεγοβίνης να υλοποιήσουν τις μεταρρυθμίσεις (στο πλαίσιο ιδίως της διαδικασίας σταθεροποίησης και σύνδεσης).

Οι στοχοι για μακροοικονομικές και διαρθρωτικές μεταρρυθμίσεις καθορίζονται λεπτομερώς στο πλαίσιο του συμπληρωματικού μνημονίου συμφωνίας του Ιουλίου 2003:

* μεταρρύθμιση των δημόσιων οικονομικών και της δημόσιας διοίκησης.

* μεταρρύθμιση του χρηματοπιστωτικού τομέα.

* ανάπτυξη του ιδιωτικού τομέα και του περιβάλλοντος των επιχειρήσεων.

* στατιστικές.

2.2. Δείκτες

Οι ποσοτικοί δείκτες που προβλέπουν τα προγράμματα του ΔΝΤ αντιπροσωπεύουν μια πρώτη κατηγορία μακροοικονομικών δεικτών. Οι δείκτες επιδόσεων καθορίστηκαν στο προαναφερθέν συμπληρωματικό μνημόνιο, μετά από συμφωνία με τις αρχές της Βοσνίας-Ερζεγοβίνης.

3. εναλλακτικοι μηχανισμοι συνδρομησ και αξιολογηση κινδυνου

3.1. Μηχανισμοί συνδρομής

Η μακροοικονομική χρηματοδοτική συνδρομή παρέχεται γενικά με μορφή δανείου, μη επιστρεπτέας ενίσχυσης ή συνδυασμού των δύο. Λαμβανομένου υπόψη του σχετικά χαμηλού αναπτυξιακού επιπέδου της χώρας (το κατά κεφαλήν ΑΕΠ της Βοσνίας-Ερζεγοβίνης ανέρχεται σε περίπου 1400 ευρώ και η χώρα είναι επιλέξιμη για χρηματοδότηση με τους «ευνοϊκούς» όρους του International Development Agency (IDA), θεωρήθηκε σκόπιμο στην απόφαση που έλαβε το 2002 το Συμβούλιο να χορηγηθεί ένα σημαντικό μέρος της συνδρομής υπό μορφή μη επιστρεπτέας ενίσχυσης ύψους 40 εκατ. ευρώ και το υπόλοιπο (20 εκατ. ευρώ) υπό μορφή δανείου. Η αναλογία της μη επιστρεπτέας συνιστώσας και του δανείου στο μη εκταμιευθέν ποσό (25 εκατ. ευρώ) είναι 15 και 10 εκατ. ευρώ αντίστοιχα.

Η μακροοικονομική χρηματοδοτική συνδρομή είναι αυτόνομη και μη ειδικού προορισμού μακροοικονομική ενίσχυση που συμβάλει στην κάλυψη των εξωτερικών χρηματοδοτικών αναγκών της χώρας, μέσω της ενίσχυσης των συναλλαγματικών διαθεσίμων ή της στήριξης του προϋπολογισμού της. Η στήριξη μεμονωμένων προγραμμάτων δεν θα μπορούσε να καλύψει τις ανάγκες αυτές με τον ίδιο τρόπο, εφόσον δεν μπορεί, για παράδειγμα, να χρησιμοποιηθεί για την εξυπηρέτηση του εξωτερικού χρέους της χώρας ή για την ενίσχυση των συναλλαγματικών διαθεσίμων της. Επιπλέον, όπως διαπιστώθηκε σε παρόμοιες πράξεις, περιλαμβανομένων των πράξεων υπέρ της Βοσνίας-Ερζεγοβίνης, οι όροι οικονομικής πολιτικής που συνερτώνται με τη συνδρομή αυτή ενισχύουν τη διαδικασία σταθεροποίησης και μεταρρυθμίσεων.

3.2. Αξιολόγηση του κινδύνου

Η μακροοικονομική χρηματοδοτική συνδρομή δεν προορίζεται αποκλειστικά για την κάλυψη συγκεκριμένων δαπανών (αντίθετα, για παράδειγμα, με τη χρηματοδότηση συγκεκριμένων σχεδίων) και συνεπώς υπάρχει κίνδυνος χρησιμοποίησής της με αθέμιτο τρόπο. Ο κίνδυνος αυτός συνδέεται γενικά με παράγοντες όπως η ανεξαρτησία της κεντρικής τράπεζας, η ποιότητα των συστημάτων και διαδικασιών διαχείρισης, ελέγχου και διεκπεραίωσης της συνδρομής, η ασφάλεια των συστημάτων πληροφορικής και η ικανότητα εσωτερικού και εξωτερικού λογιστικού ελέγχου. Η παροχή συνδρομής με τη μορφή της χρηματοδότησης σχεδίων θα μπορούσε να αποτελέσει μια εναλλακτική λύση, αλλά δεν ανταποκρίνεται στις ανάγκες της χώρας, στο πλαίσιο των προγραμμάτων του ΔΝΤ, σε κεφάλαια χωρίς προκαθορισμένη χρήση (δηλαδή για κεφάλαια που δεν προορίζονται για συγκεκριμένα σχέδια), ενώ εμπεριέχει και άλλους κινδύνους απάτης.

Για να περιοριστούν οι κίνδυνοι αθέμιτης χρήσης λήφθηκαν διάφορα μέτρα. Το Δεκέμβριο του 2002, το συμπληρωματικό μνημόνιο συμφωνίας τροποποιήθηκε κατά τρόπο ώστε να συμπεριληφθεί σε αυτό μια σειρά διατάξεων για τη διενέργεια ελέγχων, την πρόληψη της απάτης, το λογιστικό έλεγχο και την ανάκτηση των κεφαλαίων σε περίπτωση απάτης ή διαφθοράς. Επίσης, η μακροοικονομική χρηματοδοτική συνδρομή καταβάλλεται σε συγκεκριμένους λογαριασμούς της κεντρικής τράπεζας ή της κυβέρνησης. Επιπλέον, πριν από την εκταμίευση της τρίτης δόσης της συνδρομής, οι υπηρεσίες της Επιτροπής, με τη συμμετοχή δεόντως εξουσιοδοτημένων εμπειρογνωμόνων, θα ελέγξουν την αξιοπιστία των χρηματοπιστωτικών κυκλωμάτων, των διοικητικών διαδικασιών και των μηχανισμών εσωτερικού και εξωτερικού ελέγχου της Βοσνίας-Ερζεγοβίνης που σχετίζονται με αυτό το είδος συνδρομής (βλέπε δημοσιονομικό δελτίο, Τμήμα 8). Για το σκοπό αυτό θα πραγματοποιηθεί επιχειρησιακή αξιολόγηση της αξιοπιστίας των χρηματοπιστωτικών κυκλωμάτων και των διοικητικών διαδικασιών ης χώρας και τα αποτελέσματά της αναμένονται για το Σεπτέμβριο του 2004.

Τέλος, η συνδρομή θα υπόκειται στις διαδικασίες επαλήθευσης και γενικού και λογιστικού ελέγχου υπό την ευθύνη των υπηρεσιών της Επιτροπής, περιλαμβανόμενου του Ευρωπαϊκού Γραφείου Καταπολέμησης της Απάτης (OLAF), και του Ευρωπαϊκού Ελεγκτικού.

4. προστιθεμενη αξια της κοινοτικησ παρεμβασης

Τον Αύγουστο του 2002 το ΔΝΤ ενέκρινε μια συμφωνία stand-by διάρκειας 15 μηνών για την περίοδο από τον Αύγουστο 2002 έως το Νοέμβριο 2003. Οι κυριότερες προτεραιότητες του προγράμματος είναι η συνέχιση της δημοσιονομικής εξυγίανσης, η διατήρηση υψηλών συναλλαγματικών διαθεσίμων, η συγκράτηση του πληθωρισμού σε χαμηλά επίπεδα (με την αυστηρή εφαρμογή του καθεστώτος νομισματικής επιτροπής) και η συνέχιση των διαρθρωτικών μεταρρυθμίσεων. Οι βοσνιακές αρχές επέτυχαν ικανοποιητική πρόοδο στην εφαρμογή του προγράμματος, το οποίο ολοκληρώθηκε επιτυχώς μετά την τελευταία αξιολόγηση από το διοικητικό συμβούλιο του ΔΝΤ το Φεβρουάριο του 2004. Στην τελευταία αυτή αξιολόγηση, το ΔΝΤ προέβλεπε την πλήρη αποδέσμευση το 2004 του υπολοίπου της μακροοικονομικής χρηματοδοτικής συνδρομής της ΕΚ. Χωρίς συμπληρωματική μακροοικονομική συνδρομή της ΕΚ, υπάρχει κίνδυνος να μην επιτευχθεί η βελτίωση του ισοζυγίου πληρωμών που προέβλεψε το ΔΝΤ για το 2004. Αυτό θα μπορούσε να επηρεάσει το επίπεδο των συναλλαγματικών διαθεσίμων της χώρας, το οποίο έχει καθοριστική σημασία στο πλαίσιο του καθεστώτος νομισματικής επιτροπής με το οποίο ασκείται η νομισματική και συναλλαγματική πολιτική της χώρας, και, σε ορισμένο βαθμό, να θέσει σε κίνδυνο τις προσπάθειες της κυβέρνησης της Βοσνίας-Ερζεγοβίνης να συνεχίσει τις πολιτικές σταθεροποίησης και μεταρρυθμίσεων.

Επιπλέον, η συνδρομή αυτή θα ενθαρρύνει και θα στηρίξει προσπάθειες που θεωρούνται ιδιαίτερα σημαντικές για την ΕΚ και ιδίως εκείνες που αφορούν τους όρους των προγραμμάτων του ΔΝΤ και/ή της Παγκόσμιας Τράπεζας, καθώς και τις προτεραιότητες που εντοπίστηκαν στο πλαίσιο της μελέτης σκοπιμότητας, όπως η μεταρρύθμιση της διοίκησης των έμμεσων φόρων στο σύνολο της χώρας και η βελτίωση της διαχείρισης των δημόσιων οικονομικών και του συστήματος στατιστικών, που αποτελούν κοινούς στόχους του συμπληρωματικού μνημονίου συμφωνίας και της μελέτης σκοπιμότητας.

Τέλος, η μακροοικονομική συνδρομή συμπληρώνει το πρόγραμμα κοινοτικής βοήθειας για την ανασυγκρότηση, ανάπτυξη και σταθεροποίηση (Community Assistance for Reconstruction, Development and Stabilisation - CARDS), το οποίο από το 2001 αποτελεί το κυριότερο χρηματοδοτικό μέσο της ΕΚ για τη συνεργασία με τις χώρες των Δυτικών Βαλκανίων, και ιδίως με τη Βοσνία-Ερζεγοβίνη. Το ετήσιο κοινοτικό πρόγραμμα της βοήθειας CARDS ανήλθε σε 63 εκατ. ευρώ το 2003 και 65 εκατ. ευρώ το 2004. Οι κυριότερες προτεραιότητές του στη Βοσνία-Ερζεγοβίνη είναι: «οικονομική και κοινωνική ανάπτυξη», «δημοκρατική σταθερότητα», «ενίσχυση της διοικητικής ικανότητας», «περιβάλλον και οι φυσικοί πόροι» και «δικαιοσύνη και εσωτερικές υποθέσεις».

5. διδαγματα του παρελθοντος

Κατά το παρελθόν, η μακροοικονομική χρηματοδοτική συνδρομή στη Βοσνία-Ερζεγοβίνη και σε άλλες χώρες συνέβαλε με καθοριστικό τρόπο στη στήριξη φιλόδοξων σταθεροποιητικών και μεταρρυθμιστικών προγραμμάτων που υποστηρίζονταν επίσης από το ΔΝΤ. Στο πλαίσιο αυτό, κατέστη σαφές ότι ο κατάλληλος συνδυασμός μεταξύ των όρων της Κοινότητας και εκείνων του ΔΝΤ είναι απαραίτητος για να εξασφαλιστεί η συμπληρωματικότητα και η αμοιβαία υποστήριξη μεταξύ των δύο πρωτοβουλιών, αλλά και για να αποφευχθεί η υπερβολική επικάλυψη των όρων τους.

Παρόλο που η μακροοικονομική χρηματοδοτική συνδρομή αρχικά χορηγούνταν κυρίως με τη μορφή δανείων, σήμερα συνδυάζει συχνά δάνεια και μη επιστρεπτέες ενισχύσεις, λαμβάνοντας ιδίως υπόψη το επίπεδο των εσόδων της σχετικής χώρας, το εξωτερικό της χρέος και την ικανότητα εξυπηρέτησής του.

Όσον αφορά τις συστάσεις που διατυπώθηκαν στην απαλλαγή για την εκτέλεση του προϋπολογισμού για το 2001 και στην ειδική έκθεση αριθ. 1/2002 του Ελεγκτικού Συνεδρίου σχετικά με τη μακροοικονομική χρηματοδοτική συνδρομή προς τρίτες χώρες, οι υπηρεσίες της Επιτροπής έλαβαν δεόντως υπόψη τα πέντε κριτήρια του Genval (έκτακτος χαρακτήρας, πολιτικές προϋποθέσεις, συμπληρωματικότητα, όροι οικονομικής πολιτικής και δημοσιονομική πειθαρχία).

6. σχεδιασμος της μελλοντικης παρακολουθησης και αξιολογησησ

Η προτεινόμενη συνδρομή έχει μακροοικονομικό χαρακτήρα και αποτελεί αντικείμενο παρακολούθησης και αξιολόγησης στο πλαίσιο του προγράμματος σταθεροποίησης και μεταρρυθμίσεων που εφαρμόζει η Βοσνία-Ερζεγοβίνη με την υποστήριξη του ΔΝΤ, το οποίο αναμένεται να συνεχιστεί με μια νέα συμφωνία Stand-By διάρκειας 15 μηνών που προβλέπεται να τεθεί σε εφαρμογή στις 15 Οκτωβρίου 2004.

6.1. Παρακολούθηση

Το σύστημα παρακολούθησης περιλαμβάνει την υποβολή εκθέσεων και δεδομένων από τις αρχές, όπως καθορίζεται στο μνημόνιο συμφωνίας, καθώς και την οργάνωση αποστολών ελέγχου στη δικαιούχο χώρα. Αν και η συνδρομή υπόκειται σε κεντρική διαχείριση, εφόσον κρίνεται σκόπιμο είναι δυνατόν να ζητηθεί επίσης η υποβολή εκθέσεων από τις επιτόπιες αντιπροσωπείες της Επιτροπής.

Οι υπηρεσίες της Επιτροπής θα παρακολουθούν την εφαρμογή της συνδρομής βάσει ενός ειδικού συστήματος μακροοικονομικών και διαρθρωτικών δεικτών που θα συμφωνηθούν με τις αρχές της δικαιούχου χώρας. Στο πλαίσιο της διαδικασίας αυτής, οι υπηρεσίες της Επιτροπής θα μπορούν επίσης να παρακολουθούν κρίσιμους τομείς που θα εντοπίζονται στην επιχειρησιακή αξιολόγηση που αναφέρθηκε ανωτέρω. Τέλος, θα συνεργάζονται στενά με τις υπηρεσίες του ΔΝΤ και της Παγκόσμιας Τράπεζας και θα επωφελούνται από τις αξιολογήσεις στις οποίες προβαίνουν οι φορείς αυτοί όσον αφορά τα αποτελέσματα της σταθεροποίησης και των μεταρρυθμίσεων στη δικαιούχο χώρα.

Η απόφαση 2002/883/ΕΚ (άρθρο 5) του Συμβουλίου προβλέπει την υποβολή στο Ευρωπαϊκό Κοινοβούλιο και στο Συμβούλιο ετήσιας έκθεσης, η οποία θα περιέχει αξιολόγηση της υλοποίησης της συνδρομής.

6.2. Αξιολόγηση

Το πρόγραμμα πολυετούς αξιολόγησης της ΓΔ ECFIN προβλέπει τη διενέργεια κάθε χρόνο δύο ή τριών εκ των υστέρων αξιολογήσεων των πράξεων ΜΧΣ. Στο πλαίσιο αυτό, δεόντως εξουσιοδοτημένοι εκπρόσωποι της Επιτροπής θα προβούν σε ανεξάρτητη αξιολόγηση της συνδρομής το 2005/2006. Οι δημοσιονομικοί πόροι για την αξιολόγηση αυτή θα διατεθούν από το κονδύλιο του προϋπολογισμού της σχετικής ΜΧΣ.

7. επίτευξη ικανοποιητικής σχέσης κοστους/αποτελεσματοσ

Η Επιτροπή προτείνει την παράταση, πέραν της αρχικής ημερομηνίας λήξης της 9ης Νοεμβρίου 2004, της περιόδου διαθεσιμότητας του ποσού των 25 εκατ. ευρώ που δεν έχει ακόμα εκταμιευτεί στο πλαίσιο της απόφασης που έλαβε το Συμβούλιο το 2002, ως συμπλήρωμα των πόρων που παρέχουν το ΔΝΤ, η Παγκόσμια Τράπεζα και άλλοι χορηγοί, υπό μορφή μιας μη επιστρεπτέας ενίσχυσης (15 εκατ. ευρώ) και ενός δανείου (10 εκατ. ευρώ).

Λαμβανομένων υπόψη των εξωτερικών περιορισμών της Βοσνίας-Ερζεγοβίνης, το δάνειο θα έχει διάρκεια 15 ετών με δεκαετή περίοδο χάριτος, όροι συγκρίσιμοι με εκείνους των δανείων μακροοικονομικής χρηματοδοτικής συνδρομής που χορηγούνται στις άλλες χώρες των Δυτικών Βαλκανίων. Η έγκριση της συνδρομής δεν απαιτεί την εγγραφή πρόσθετων πόρων στο Ταμείο Εγγύησης, λαμβανομένων υπόψη των ισχυόντων κανόνων τροφοδότησης του ταμείου, οι οποίοι απαιτούν την εγγραφή των ποσών εκ των προτέρων, αμέσως μετά τη έκδοση της απόφασης του Συμβουλίου για τη χορήγηση της συνδρομής. Κατά συνέπεια, όπως αναφέρεται στο δημοσιονομικό δελτίο, ένα ποσό 1,8 εκατ. ευρώ είχε ήδη εγγραφεί το 2002 και αντιστοιχεί στο σύνολο της συνιστώσας «δάνειο» (20 εκατ. ευρώ) της απόφασης 2002/883/ΕΚ του Συμβουλίου.

Η παρούσα δράση έχει έκτακτο χαρακτήρα και δεν συνεπάγεται καμία αύξηση του προσωπικού της Επιτροπής.

Η Επιτροπή θα θέσει τη συνιστώσα «δάνειο» και τη μη επιστρεπτέα συνιστώσα της συνδρομής στη διάθεση της Βοσνίας-Ερζεγοβίνης σε μία μόνο δόση, όπως προβλέπεται στο προαναφερθέν συμπληρωματικό μνημόνιο συμφωνίας του Ιουλίου 2003, μετά τη διαπίστωση της επίτευξης ικανοποιητικής προόδου στην εφαρμογή του μακροοικονομικού προγράμματος της Βοσνίας-Ερζεγοβίνης και στην εκπλήρωση των όρων οικονομικής και χρηματοπιστωτικής πολιτικής που συνδέονται με τη συνδρομή αυτή.